ફિલ્મના ટાઇટલમાં જે નામ વાપરવામાં આવ્યું છે એ ‘હૅપી ફૅમિલી પ્રાઇવેટ લિમિટેડ’ હકીકતમાં તો મહેતાપરિવારની જ કંપની છે, પણ વાસ્તવિકતા એ છે કે આ પરિવાર પોતે સહેજે ખુશ નથી. પોતાની જિંદગીથી પરેશાન થઈ ચૂકેલી મહેતાફૅમિલીને એક પણ વાતના આનંદનો અહેસાસ નથી થતો. અરે, આનંદ અને ખુશી જીવનમાં નથી એટલે આ પરિવારના કોઈ સભ્યને એ પણ ખબર નથી કે ફૅમિલી એટલે ખરેખર શું. બધા પોતપોતાની દુનિયામાં મસ્ત છે અને પોતાની રીતે જીવ્યા કરે છે. પરિવારના મોભી ઉત્તમ મહેતા (રાજીવ મહેતા)ને પ્રતિસ્પર્ધી વેપારી સાથેની તકલીફને લીધે વકીલ દ્વારા સલાહ આપવામાં આવે છે કે તે થોડા સમય માટે પોતાની ફૅમિલી સાથે એવી જગ્યા પર ચાલ્યા જાય કે જે જગ્યાને ગૂગલ મૅપ્સ પર શોધવી પણ અઘરી હોય.